Kristín Olga Gunnarsdóttir , fararstjóri á Madeira Madeira er gjarnan kölluð Eyja hins eilífa vors eða Hinn fljótandi skrautgarður , sem segir margt um milt veðurfarið og gróðursældina á þessari eldfjallaeyju . Í boði er gisting á úrvals hótelum og gestir geta bæði slakað á og notið sólar og sjávar steinsnar frá skemmtilegri borg og tekið þátt í fjölbreyttum kynnisferðum sem verða í boði . Lega eyjunnar í Atlantshafinu tryggir að veðurfarið er þægilegt , milt og stöðugt árið um kring en Meðalhiti í maí er um 25° . Um alla eyju eru afar skemmtilegar gönguleiðir . Sem fyrr segir , tilheyrir eyjan Portúgal , en er með sjálfstjórn og eigið þing . Við suðurströndina er höfuðborgin Funchal , heillandi bær í nýlendustíl , með ríka menningarsögu . Gamli bærinn er einstaklega fallegur . Þar eru ódýr og góð portúgölsk veitingahús , fjölbreyttir markaðir , glæsilegar handverksbúðir og fjöldi kaffihúsa . Til að komast inn í Funchal , má ganga eftir fallegum stíg , eða taka strætó frá hóteli .